અમદાવાદ: ભારતીય રેલવેએ ફ્લેક્સી ફેર સ્ટ્રકચરમાં ફેરફાર કરીને રાજધાની, શાતાબ્દી અને દુરન્તો ટ્રેનમાં રિઝર્વેશન ચાર્ટ બની ગયા પછી ખાલી રહેલી સીટ પર ૧૦ ટકાની છૂટ આપવાનો નિર્ણય લીધો હતો. હવે નવા વર્ષની શરૂઆતે માત્ર પ્રીમિયમ જ નહીં, પરંતુ દેશની તમામ મેલ એક્સપ્રેસ ટ્રેનમાં પણ ખાલી પડી રહેલી સીટ પર ૧૦ ટકા ડિસ્કાઉન્ટ રેલ પ્રવાસીને અપાશે. તમામ મેલ એક્સપ્રેસ ટ્રેનમાં પહેલો ચાર્ટ બની જશે ત્યારબાદ બેઝિક ભાડામાં દસ ટકા છૂટ પ્રવાસીને મળશે.